b"\n_START_ARTICLE_\nIskija\n_START_PARAGRAPH_\nIskija yra Italijos vulkanin\xc4\x97 sala Tir\xc4\x97n\xc5\xb3 j\xc5\xabroje, \xc5\xa1iauriniame Neapolio \xc4\xaflankos pakra\xc5\xa1tyje. Sala trapecijos formos, 10 km i\xc5\xa1 ryt\xc5\xb3 \xc4\xaf vakarus, 7 km i\xc5\xa1 \xc5\xa1iaur\xc4\x97s \xc4\xaf pietus, 34 km salos perimetras, salos plotas 46,3 km\xc2\xb2, atstumas nuo nuo Neapolio yra 30 km. Sala kalnuota, auk\xc5\xa1\xc4\x8diausias kalnas yra Epomeo 788 m auk\xc5\xa1\xc4\x8dio. Saloje gyvena daugiau nei 60 t\xc5\xabkst. \xc5\xbemoni\xc5\xb3._NEWLINE_Iskija Porto yra did\xc5\xbeiausias miestelis saloje. Kiti miesteliai: Barano d'Iskija, Kasamikiola Terme, Forijo, Lako Ameno ir Serara Fontana._NEWLINE_Pagrindinis verslas yra turizmas, ypa\xc4\x8d kar\xc5\xa1t\xc5\xb3j\xc5\xb3 spa, kurios daugiausiai aptarnauja europie\xc4\x8dius (did\xc5\xbeioji dalis vokie\xc4\x8diai) ir azijie\xc4\x8dius, norin\xc4\x8dius pasim\xc4\x97gauti vulkaninio aktyvumo vaisiais: ka\xc5\xa1tomis versm\xc4\x97mis ir vulkaniniu purvu. Daugelis vietiniu ital\xc5\xb3 laisvai kalba angli\xc5\xa1kai ir voki\xc5\xa1kai. Ferandino \xc5\xa1eima, gyvenanti Iskijoje, yra teis\xc4\x97ti Aragonie\xc4\x8di\xc5\xb3 pilies (Castello Aragonese) savininkai."